Cyber-shot felhasználói útmutató
Nyomtatás
Legfelső oldal > Használat a számítógéppel > Képek feltöltése az internetre > „PMB Portable”

## „PMB Portable”

A fényképezőgép beépített „PMB Portable” alkalmazással rendelkezik.
Ezzel az alkalmazással a következőket teheti:

- Képeket tölthet fel egyszerűen blogra vagy más internetes szolgáltatásba.

- Képeket tölthet fel egy internethez csatlakoztatott számítógépről még akkor is, ha épp otthonától vagy irodájától távol tartózkodik.

- Könnyedén regisztrálhat azokra az internetes szolgáltatásokra (pl. blog), melyeket gyakran használ.

A „PMB Portable” részletes leírását lásd a „PMB Portable” súgójában.

### Megjegyzések a „PMB Portable”-ről

A „PMB Portable” lehetővé teszi számos honlap címének letöltését a Sony által üzemeltetett szerverről („Sony szerver”).
Annak érdekében, hogy a „PMB Portable”-lel ezen és más honlapok képfeltöltési szolgáltatásainak vagy más szolgáltatásainak (röviden „szolgáltatások”) előnyeit élvezhesse, hozzá kell járulnia a következőkhöz.

- Bizonyos honlapok szolgáltatásainak használata regisztrációhoz és/vagy díj megfizetéséhez kötött. Az ilyen szolgáltatások használata során be kell tartania a honlap által megfogalmazott feltételeket.

- A szolgáltatást a honlap üzemeltetője saját döntése szerint felfüggesztheti és megváltoztathatja. A Sony nem vállal semmilyen felelősséget a felhasználók és harmadik személyek közötti problémákért, valamint a szolgáltatások használatával kapcsolatos, illetve azok megszűnésével vagy megváltozásával előálló felhasználói kellemetlenségekért.

- A honlapok megtekintéséhez a Sony szerver átirányítja a felhasználót. Előfordulhat olyan eset, hogy az adott honlap karbantartás vagy más ok miatt nem érhető el.

- A Sony szerver működésének felfüggesztéséről a Sony honlapján előzetes értesítést kap.

- Azok az internetes címek, ahova a Sony szerver átirányítja a felhasználókat, továbbá bizonyos egyéb adatok a jövőbeni Sony termékek és szolgáltatások javítása érdekében rögzítésre kerülhetnek. Ilyenkor azonban semmilyen személyes adat nem kerül rögzítésre.

Vissza a tetejére