Cyber-shot felhasználói útmutató
Nyomtatás
Legfelső oldal > Hibaelhárítás > Hibaelhárítás > Számítógépek

## Számítógépek

A „Memory Stick” nyílással rendelkező számítógép nem ismeri fel a „Memory Stick PRO Duo” kártyát.

- Ellenőrizze, hogy a számítógép és a „Memory Stick” olvasó/író támogatja-e a „Memory Stick PRO Duo” használatát. Ha a számítógépe, illetve „Memory Stick” olvasó/író egysége nem Sony gyártmányú, forduljon a termék gyártójához.

- Ha a „Memory Stick PRO Duo” használata nem támogatott, csatlakoztassa a fényképezőgépet a számítógéphez. A számítógép felismeri a „Memory Stick PRO Duo” kártyát. [Részletek]

A számítógép nem ismeri fel a fényképezőgépet.

- Állítsa az [USB Csatl. Beállítása] opciót [Mass Storage] értékre. [Részletek]

- Használja a többcélú kivezetés USB-kábelét (mellékelt).

- Húzza ki az USB-kábelt a számítógépből és a fényképezőgépből, majd csatlakoztassa ismét.

- A fényképezőgép, a billentyűzet és az egér kivételével csatlakoztasson le minden eszközt a számítógépe USB-csatlakozóiról.

- A fényképezőgépet közvetlenül, és ne USB-hub-on vagy más eszközön keresztül csatlakoztassa a számítógéphez.

- Állítsa az [USB tápegység] opciót [Ki] értékre. Lehet, hogy a számítógép felismeri a fényképezőgépet.

Nem lehet képeket importálni.

- Kapcsolja össze megfelelően, USB-csatlakozáson keresztül a fényképezőgépet és a számítógépét. [Részletek]

- Ha számítógéppel formázott memóriakártyát használ a fényképezéshez, előfordulhat, hogy nem lehet számítógépre importálni a képeket. Fényképezzen a fényképezőgéppel formázott memóriakártyával. [Részletek]

Az USB-kapcsolat létrehozása után a „PMB” nem indul el automatikusan.

- Hozza létre az USB-kapcsolatot, miután bekapcsolta a számítógépét.

Az USB-kapcsolat létrehozása után a „PMB Portable” nem indul el.

- Állítsa a [LUN beállítás] [Több] értékre. [Részletek]

- Állítsa az [USB Csatl. Beállítása] opciót [Mass Storage] értékre. [Részletek]

- Csatlakoztassa a számítógépet a hálózathoz.

A számítógépén nem tud képeket lejátszani.

- Amennyiben „PMB”-t használ, olvassa el a „PMB Help”-ben leírtakat. [Részletek]

- Forduljon a számítógép vagy a szoftver gyártójához.

Mozgókép megtekintésekor a számítógépen zaj szakítja meg a képet és a hangot.

- Közvetlenül a memóriakártyáról játssza le a mozgóképet. Importálja a mozgóképet a „PMB” programmal a számítógépre, és onnan lejátszhatja. [Részletek]

A számítógépről exportált képek nem tekinthetők meg a fényképezőgépen.

- Exportálja őket olyan mappába, melyet a fényképezőgép felismer, pl. „101MSDCF”.

- A fényképezőgéppel készült, számítógépen tárolt képek lejátszásához használja a „PMB” programot.

- Regisztrálja a képet a képkezelő fájlba, amely így lejátszhatóvá válik – [Dátum szerint]. [Részletek]

- Az Esemény nézet nem érhető el ezen a fényképezőgépen.

Vissza a tetejére